|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024. gada 27. decembrī** | **Nr. GND/2024/** |
|  | **(protokols Nr .; .p)** |

**Par sadarbības līguma slēgšanu un galvojuma sniegšanas atbalstu SIA “Gulbenes Energo Serviss” projekta “Uzņēmējdarbības attīstība Gulbenes pilsētā” īstenošanai**

Ar Gulbenes novada pašvaldības domes 2024. gada 27.decembra lēmumu Nr.GND/2024/\_\_\_ “Par projekta “Uzņēmējdarbības attīstība Gulbenes pilsētā” pieteikuma iesniegšanu un projekta līdzfinansējuma nodrošināšanu” ir atbalstīta projekta “Uzņēmējdarbības attīstība Gulbenes pilsētā” (turpmāk – Projekts) pieteikuma iesniegšana 5.1.1.1.pasākuma “Infrastruktūra uzņēmējdarbības atbalstam” pirmajā projektu iesniegumu atlases, kā arī nolemts nodrošināt visā projekta ieviešanas laikā projekta realizācijai nepieciešamo pašvaldības līdzfinansējumu 261031,43 EUR (divi simti sešdesmit viens tūkstotis trīsdesmit viens *euro* četrdesmit trīs centi), ņemot aizņēmumu Valsts kasē. Projekta sadarbības partnera attiecināmais finansējums ir 330882,22 EUR (trīs simti trīsdesmit tūkstoši astoņi simti astoņdesmit divi *euro* divdesmit divi centi), tajā skaitā 49632,33 (četrdesmit deviņi tūkstoši seši simti trīsdesmit divi *euro* trīsdesmit trīs centi) ir sadarbības partnera līdzfinansējums.

Projektā paredzēts pārbūvēt: Kalna ielas brauktuves segumu ar asfaltbetona ieklāšanu 173,9 m garumā, izbūvēt jaunu lietus ūdens novades sistēmu, caurteku atjaunošanu, jaunu caurteku izbūvi; ūdensvada un kanalizācijas un ielas apgaismojuma izbūvi visā tās garumā; Vītolu ielas brauktuves segumu ar asfaltbetona ieklāšanu 285,45 m garumā, izbūvēt lietus ūdens kanalizāciju 168,7 m kanalizāciju un ielas apgaismojumu; Raiņa ielas brauktuves segumu ar asfaltbetona ieklāšanu 447,54 m garumā, izbūvējot ūdensvadu 577,9 m, kanalizāciju 568 m un ielas apgaismojumu.

Saskaņā ar Ministru kabineta 2024. gada 16.janvāra noteikumiem Nr.55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi” (turpmāk – Noteikumi) 27.5. apakšpunktu projekta iesniedzējs, slēdzot rakstisku sadarbības līgumu, var iesaistīt kā sadarbības partneri, ja tā iesaiste ir pamatota un nepieciešama projekta mērķu sasniegšanai, pašvaldības kapitālsabiedrību, kas veic pašvaldības deleģētos pārvaldes uzdevumus vai ir noslēgusi pakalpojumu līgumu par sabiedrisko pakalpojumu sniegšanu.

Noteikumu 38.2. apakšpunkts noteic, ka projekta iesniedzējs un sadarbības partneris ievēro šādus papildu nosacījumus izmaksu iekļaušanai projektā: šo noteikumu 36.2.1 un 36.2.3. apakšpunktā minētās ar ūdenssaimniecības vai siltumapgādes infrastruktūru saistītās izmaksas veic, ja sabiedrisko pakalpojumu sniedzējs ir piesaistīts kā sadarbības partneris.

Gulbenes novada pašvaldības dome 2023. gada 29. jūnijā pieņēma lēmumu Nr. GND/2023/647 “Par sabiedrisko ūdenssaimniecības pakalpojumu sniegšanu Gulbenes novada administratīvajā teritorijā” (protokols Nr. 9, 92. p.), ar kuru pilnvaroja SIA “Gulbenes Energo Serviss”, reģistrācijas numurs 54603000121, juridiskā adrese: Blaumaņa iela 56A, Gulbene, Gulbenes novads, LV-4401, sniegt sabiedriskos ūdenssaimniecības pakalpojumus Gulbenes novada administratīvajā teritorijā uz laiku līdz 2032. gada 31. decembrim. Pamatojoties uz iepriekš minēto lēmumu, Gulbenes novada pašvaldība 2023. gada 30. jūnijā noslēdza ar SIA “Gulbenes Energo Serviss” līgumu par ūdenssaimniecības pakalpojumu sniegšanu Nr.  GND/9.13/23/581.

Ņemot vērā iepriekš minēto, Gulbenes novada pašvaldībai kā sadarbības partneris Projekta realizācijā jāiesaista SIA “Gulbenes Energo Serviss”.

Projektā uz sadarbības partneri, SIA “Gulbenes Energo Serviss”, attiecināmais finansējums ir 330882,22 EUR (trīs simti trīsdesmit tūkstoši astoņi simti astoņdesmit divi *euro* divdesmit divi centi), tajā skaitā 49632,33 (četrdesmit deviņi tūkstoši seši simti trīsdesmit divi *euro* trīsdesmit trīs centi) ir sadarbības partnera līdzfinansējums.

Atbilstoši projekta pieteikuma sagatavošanas nosacījumiem, ja partneris ir pašvaldības kapitālsabiedrība, kas veic pašvaldības deleģētos pārvaldes uzdevumu, ir nepieciešams valdes lēmumu par projekta īstenošanai nepieciešamā finansējuma nodrošināšanu no pašu līdzekļiem, vai, ja projekta finansējumu plānots nodrošināt ar aizņēmumu ar pašvaldības galvojumu, pašvaldības lēmums par galvojuma nodrošināšanu.

Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” (turpmāk – saistošie noteikumi) 52. punkts noteic, ka publisko tiesību līgumu (sadarbības līgumu, administratīvo līgumu, deleģēšanas un līdzdarbības līgumu) slēdz saskaņā ar Valsts pārvaldes iekārtas likuma prasībām un to reģistrē un glabā Centrālajā pārvaldē atbilstoši noteiktajai dokumentu pārvaldības kārtībai.

Valsts pārvaldes iekārtas likuma 61.panta pirmā daļa nosaka, ka publiskas personas sadarbības līgumu slēdz, lai panāktu vismaz vienas līdzējas – publiskas personas kompetencē ietilpstoša pārvaldes uzdevuma efektīvāku veikšanu, savukārt šī panta otrā daļa nosaka, ka sadarbības līgumu publiskas personas vārdā slēdz tās orgāns vai piekritīga iestāde.

Saskaņā ar Pašvaldību likuma 4.panta pirmās daļas 1.punktu viena no pašvaldības autonomajām funkcijām ir organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds.

Saistošo noteikumu 55. punkts noteic, ka publisko tiesību līgumu pašvaldības vārdā paraksta domes priekšsēdētājs, ja dome nav lēmusi citādi.

Likuma “Par pašvaldību budžetiem” 26.panta otrā daļa nosaka, ka galvojumus pašvaldības var sniegt tikai tām kapitālsabiedrībām, kurās attiecīgās pašvaldības daļa pārsniedz 50 procentus.

Pašvaldību likuma 10. panta pirmās daļas 21.punkts, kas noteic, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā iepriekš minēto iespēju piesaistīt Eiropas Savienības līdzekļus, pamatojoties uz likuma Pašvaldību likuma 4.panta pirmās daļas 1.punktu, 21. panta pirmās daļas 10.punktu, Ministru kabineta 2024. gada 16.janvāra noteikumiem Nr.55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi” 27.5. un 38.2. apakšpunktu, Gulbenes novada pašvaldības domes 2023. gada 21. decembra saistošo noteikumu Nr.  24 “Gulbenes novada pašvaldības nolikums” 24.1. apakšpunktu, 52., 55. punktu, Valsts pārvaldes iekārtas likuma 61.panta pirmo un otro daļu, likuma “Par pašvaldību budžetiem” 26.panta otro daļu, atklāti balsojot: atklāti balsojot: ar balsīm "Par" - , "Pret" – , "Atturas" – , "Nepiedalās" – , Gulbenes novada pašvaldības dome NOLEMJ:

1. SLĒGT ar SIA “Gulbenes Energo Serviss”, vienotais reģistrācijas Nr. 54603000121, juridiskās adrese: Blaumaņa iela 56A, Gulbene, Gulbenes novads, LV-4401, sadarbības līgumu par projekta “Uzņēmējdarbības attīstība Gulbenes pilsētā” īstenošanu” (pielikumā).

2. PILNVAROT Gulbenes novada pašvaldības domes priekšsēdētāju noslēgt šā lēmuma 1. punktā noteikto līgumu.

3. Atbalstīt galvojuma sniegšanu pašvaldības SIA “Gulbenes Energo Serviss”, vienotais reģistrācijas Nr.54603000121, juridiskā adrese Blaumaņa iela 56A, Gulbene, kur pašvaldība ir 100% kapitāldaļu turētāja, aizņēmuma saņemšanai Projekta apstiprināšanas gadījumā, 49632,33 EUR (četrdesmit deviņi tūkstoši seši simti trīsdesmit divi *euro* trīsdesmit trīs centi) apmērā projekta “Uzņēmējdarbības attīstība Gulbenes pilsētā” īstenošanai attiecībā uz ūdensapgādes un sadzīves kanalizācijas tīklu izbūvi.

4. Lēmumu nosūtīt SIA “Gulbenes Enerego Serviss”, reģistrācijas numurs 54603000121, elektronisko adresi.

Gulbenes novada pašvaldības domes priekšsēdētājs A.Caunītis

Pielikums Gulbenes novada pašvaldības domes lēmumam Nr. GND/2024/366

**PROJEKTS**

**SADARBĪBAS LĪGUMS Nr. \_\_\_\_\_\_\_\_**

Gulbenē Datumu skatīt laika zīmogā

**Gulbenes novada pašvaldība**, reģ. Nr. 90009116327, juridiskā adrese: Ābeļu iela 2, Gulbene, Gulbenes novads, LV-4401 (turpmāk – Pašvaldība), tās domes priekšsēdētāja Anda Caunīša personā, kurš rīkojas, pamatojoties uz Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 55. punktu, no vienas puses, un

**SIA “Gulbenes Energo Serviss”**, reģistrācijas numurs 54603000121, juridiskā adrese: Blaumaņa iela 56A, Gulbene, Gulbenes novads, LV-4401 (turpmāk – Sabiedrisko pakalpojumu sniedzējs), tās valdes locekļa Riharda Korna personā, kurš rīkojas saskaņā ar statūtiem, no otras puses, turpmāk katrs atsevišķi saukts – Puse, kopā – Puses,

**pamatojoties** **uz**:

1. likuma Pašvaldību likuma 4. panta pirmās daļas 1.punktu;
2. Ministru kabineta 2022. gada 13. decembra noteikumus Nr. 770 “Kārtība, kādā Eiropas Savienības fondu 2021.-2027. gada plānošanas periodā nodrošina ieguldījumu uzraudzību un izvērtēšanu, kā arī izstrādā un uztur Kohēzijas politikas fondu vadības informācijas sistēmu”;
3. Ministru kabineta 2024. gada 16.janvāra noteikumiem Nr.55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi”;
4. Gulbenes novada attīstības programmas 2018.-2024.gadam Investīciju plānā 2022.-2024.gadam Ilgtermiņa prioritātes IP2 Ilgtspējīga ekonomika un uzņēmējdarbību atbalstoša vide (RVE),

 **ievērojot:**

1. Gulbenes novada pašvaldības domes 2023. gada 29. jūnija lēmumu Nr. GND/2023/647 “Par sabiedrisko ūdenssaimniecības pakalpojumu sniegšanu Gulbenes novada administratīvajā teritorijā” (protokols Nr. 9, 92. p.), ar kuru pilnvaroja Sabiedrisko pakalpojuma sniedzēju sniegt sabiedriskos ūdenssaimniecības pakalpojumus Gulbenes novada administratīvajā teritorijā uz laiku līdz 2032. gada 31. decembrim;
2. starp Pašvaldību un Sabiedrisko pakalpojumu sniedzēju 2023. gada 30. jūnijā noslēgto līgumu par ūdenssaimniecības pakalpojumu sniegšanu Nr. GND/9.13/23/581;
3. ka Sabiedrisko pakalpojumu sniedzējs ir pašvaldības kapitālsabiedrība;
4. Gulbenes novada pašvaldības domes 2024. gada 27. decembra lēmumu Nr. GND/2024/\_\_ “Par sadarbības līguma slēgšanu ar SIA “Gulbenes Energo Serviss”” (protokols Nr. \_\_, \_\_. p.),

no brīvas gribas, bez spaidiem, maldības un viltus, apzinoties savas rīcības saturu, nozīmi un juridiskās sekas, noslēdz šāda satura līgumu (turpmāk – Līgums) ar saistošu spēku Pušu tiesību un saistību pārņēmējiem:

1. **Līguma priekšmets**
	1. Pašvaldība un Sabiedrisko pakalpojumu sniedzējs sadarbosies Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” realizējamā projekta “Uzņēmējdarbības attīstība Gulbenes pilsētā” (turpmāk – Projekts) īstenošanai, kā rezultātā tiks veikta Kalna, Vītolu un Raiņa ielu pārbūve Gulbenes pilsētā (908,9 m garumā), ūdensapgādes un kanalizācijas tīklu izbūve (755 m garumā).
	2. Sabiedrisko pakalpojumu sniedzējs priekšfinansē un izbūvē ūdenssaimniecības tīklus. Projekta ietvaros izbūvētie un pārbūvētie ūdenssaimniecības tīkli pēc projekta īstenošanas ir Sabiedrisko pakalpojumu sniedzēja īpašumā.
2. **Pušu pienākumi**
	1. Pašvaldība apņemas:
		1. nodrošināt pašvaldības finansējumu un realizēt Līguma 1.1. punktā minēto Projekta ieceri;
		2. piedalīties Projekta īstenošanā atbilstoši normatīvajiem aktiem, citiem Vienošanās par Eiropas Savienības fonda projekta īstenošanu (turpmāk – Vienošanās) norādītajiem saistošajiem dokumentiem un šim Līgumam;
		3. realizējot Projektu, nodrošināt 2024. gada 16.janvāra noteikumu Nr.55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi” izpildi;
		4. organizēt Projekta īstenošanai nepieciešamās publisko iepirkumu procedūras atbilstoši normatīvajiem aktiem;
		5. nepieļaut Projekta dubulto finansēšanu;
		6. nenodot citai personai ar Projekta īstenošanu saistītās tiesības un pienākumus;
		7. nodrošināt tiesības Projektu uzraugošajām institūcijām, kā arī Iepirkumu uzraudzības birojam pieeju visiem ar Projektu īstenošanu saistīto dokumentu oriģināliem un grāmatvedības sistēmai, kā arī attiecīgā Projekta īstenošanas vietai;
		8. ja nepieciešams, sagatavot uzskaites veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapas paraugu;
		9. visā Projekta uzraudzības periodā katru gadu nodrošināt Projekta rezultātu publicitāti plašsaziņas līdzekļos vai tīmekļvietnē.
	2. Sabiedrisko pakalpojumu sniedzējs apņemas:
		1. piedalīties Projekta īstenošanā atbilstoši normatīvajiem aktiem, citiem Vienošanās par Eiropas Savienības fonda projekta īstenošanu (turpmāk – Vienošanās) norādītajiem saistošajiem dokumentiem un šim Līgumam;
		2. priekšfinansēt un izbūvēt sabiedrisko pakalpojumu infrastruktūru, proti, ūdensapgādes un sadzīves kanalizācijas tīklus;
		3. Projekta īstenošanai apkopot un sniegt Pašvaldībai nepieciešamo informāciju, tostarp par rādītāju sasniegšanu, un atskaites;
		4. ievērot pārskatu, citas informācijas iesniegšanas kārtību un termiņus;
		5. norādīt Projekta identifikācijas numuru visos ar Projekta īstenošanu saistītajos dokumentos;
		6. nepieļaut Projekta dubulto finansēšanu;
		7. nenodot citai personai ar Projekta īstenošanu saistītās tiesības un pienākumus;
		8. nodrošināt tiesības Projektu uzraugošajām institūcijām, kā arī Iepirkumu uzraudzības birojam pieeju visiem ar Projektu īstenošanu saistītajiem dokumentiem un grāmatvedības sistēmai, kā arī attiecīgā Projekta īstenošanas vietai Projekta īstenošanas laikā un Vienošanās noteiktajā Projekta pēcuzraudzības periodā, t.i., līdz 2036. gada 31. decembrim;
		9. ievērot publicitātes prasības atbilstoši Ministru Kabineta 2023. gada 13. jūlija noteikumiem Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” un Vadošās iestādes 2022. gada 22. novembra vadlīnijām “ES fondu 2021.-2027. gada un Atveseļošanas fonda komunikācijas un dizaina vadlīnijas”;
		10. nodrošināt Projekta ietvaros izveidotās sabiedrisko pakalpojumu infrastruktūras apsaimniekošanu un uzturēšanu, kā arī nodrošināt, ka to darbību Projekta īstenošanas laikā un 5 (piecus) gadus pēc noslēguma maksājuma neskar būtiskas izmaiņas saskaņā ar Vienošanās vispārējos noteikumos minēto;
		11. nodrošināt ar Projekta ietvaros izveidoto sabiedrisko pakalpojumu infrastruktūru sabiedrisko pakalpojumu sniegšanu 5 (piecus) gadus pēc noslēguma maksājuma veikšanas Pašvaldībai;
		12. sagatavot nepieciešamo informāciju un veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapas paraugu;
		13. glabāt visu ar Projekta īstenošanu saistīto dokumentāciju atbilstoši ieguldījumiem Projektā Projekta īstenošanas laikā un *Centrālās finanšu un līgumu aģentūras* Pašvaldībai paziņotajā dokumentu glabāšanas termiņā pēc Projekta īstenošanas beigām, t.i., līdz 2034. gada 31. decembrim, tajā skaitā jebkuru ar Projektu saistīto sarakstes dokumentu, iepirkuma dokumentācijas, Projektā noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atvasinājumu ar juridisku spēku atbilstoši Eiropas Parlamenta un Padomes 2013. gada 28. decembra Regulas (ES) Nr. 1303/2013 140. pantam.
3. **Norēķinu un informācijas, atskaišu sagatavošanas kārtība**
	1. Pašvaldība nodrošina Projekta finansējumu atbilstoši Līguma 1.1. punktam.
	2. Sabiedrisko pakalpojumu sniedzējs Projekta ietvaros priekšfinansē ūdenssaimniecības (ūdensapgādes un sadzīves kanalizācijas) tīklu izbūvi.
	3. Puses iesniedz viena otrai jebkādus dokumentus, to atvasinājumus, un informāciju, kas saistīta ar Projekta īstenošanu, termiņā, kas nav īsāks par 3 (trīs) darba dienām.
4. **Citi noteikumi**
	1. Pušu kontaktpersonas:
		1. no Pašvaldības puses: Gulbenes novada Centrālās pārvaldes Attīstības un iepirkumu nodaļas vecākā juriste iepirkumu jomā Ligita Gāgane, tālrunis 64473207, e-pasts: ligita.gagane@gulbene.lv;
		2. no Sabiedrisko pakalpojumu sniedzēja puses: SIA “Gulbenes Energo Serviss” valdes loceklis Rihards Korns, tālrunis 26198600, rihards.korns@geserviss.lv.
	2. Līgumā noteikto kontaktpersonu nomaiņas gadījumā attiecīgā Puse informē rakstveidā otru Pusi 3 (trīs) darba dienu laikā no kontaktpersonas nomaiņas dienas.
	3. Puses nav tiesīgas vienpusēji atkāpties no saistībām, ko tās uzņēmušās ar Līguma parakstīšanu, izņemot gadījumus, ja tas objektīvi pamatots ar nepārvaramas varas apstākļiem (piem., stihiskas nelaimes, avārijas, katastrofas, epidēmijas, kara darbība, nemieri u.c.), pieņemtiem normatīvajiem aktiem, kas izslēdz iespēju izpildīt Līgumā noteikto. Pušu pienākums ir veikt visus nepieciešamos pasākumus, lai līdz minimumam samazinātu kaitējumu, kas var izrietēt no nepārvaramas varas apstākļiem.
	4. Puses apņemas neizpaust no citas personas vai citām Projektā iesaistītajām personām Projekta darbību īstenošanas gaitā saņemtu konfidenciāla rakstura informāciju, kas Pusei kļuvusi zināma Projekta ieviešanas gaitā. Informācija nav uzskatāma par konfidenciālu, ja tā ir publiski pieejama saskaņā ar Latvijas Republikas normatīvajiem aktiem.
	5. Strīdus, kas rodas Līguma darbības laikā, Puses risina savstarpēju pārrunu ceļā, panākot vienošanos, kas tiek noformēta rakstiski. Gadījumā, ja šāda vienošanās netiek panākta, strīdi tiek risināti Latvijas Republikas normatīvajos aktos noteiktajā kārtībā.
	6. Ja kāds no Līguma noteikumiem zaudē juridisko spēku, tas neietekmē pārējo noteikumu spēkā esamību, ja to izpilde ir iespējama bez attiecīgā noteikuma.
	7. Jebkuri grozījumi Līgumā stājas spēkā tikai to abpusējas parakstīšanas dienā, un tie kļūst par Līguma neatņemamu sastāvdaļu. Puses var detalizēt Līguma izpildes noteikumus, noslēdzot papildu vienošanos.
	8. Līgums stājas spēkā dienā, kad to parakstījusi pēdējā no Pusēm, un darbojas *līdz savstarpējo saistību* pilnīgai *izpildei.*
	9. Līgums sagatavots latviešu valodā uz 4 (četrām) lapām.
5. **Pušu rekvizīti un paraksti**

**PAŠVALDĪBA SABIEDRISKO PAKALPOJUMU SNIEDZĒJS**

**Gulbenes novada pašvaldība SIA “Gulbenes Energo Serviss”**

Reģ. Nr. 90009116327 Reģ. Nr. 54603000121

Ābeļu iela 2, Gulbene, Blaumaņa iela 56A, Gulbene,

Gulbenes novads, LV-4401 Gulbenes novads, LV-4401

domes priekšsēdētājs valdes loceklis

 A.Caunītis R. Korns

datumu skatīt laika zīmogā datumu skatīt laika zīmogā

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU